# Aline (peŀlícula de 2020)

Aline és una comèdia dramàtica del 2020 coescrita i dirigida per Valérie Lemercier. És una ficció inspirada lliurement en la vida de Céline Dion. Lemercier interpreta a Aline a cada etapa de la seva vida des de la infància fins a l'edat adulta, amb el seu cos i la seva cara ajustats digitalment per a l'edat en la postproducció. El cant és interpretat per la cantant francesa Victoria Sio. S'ha doblat al català central i al valencià.
A la 47a edició dels Premis César, Aline va obtenir 10 nominacions, incloent-hi les de millor pel·lícula, millor guió original, millor actriu i millor direcció. Valerie Lumercier va guanyar en la categoria de millor actriu.

## Argument

Al final de la dècada del 1960, al Quebec, va néixer Aline (inspirada en Céline Dion), catorzè i darrer fill de Sylvette i Anglomard Dieu. En aquesta família on la música és protagonista, Aline descobreix el seu talent per al cant.
El productor musical Guy-Claude (inspirat en René Angélil), quan escolta aquesta magnífica veu només té una idea en ment: fer d'Aline la cantant més gran del món. Entre el suport de la seva família i el seu amor per Guy-Claude, Aline es convertirà en una de les més grans estrelles internacionals de la música.

## Estrena

La pel·lícula es va estrenar al 74è Festival Internacional de Cinema de Canes, i al Canadà el novembre del 2021.
Abans del seu llançament canadenc, els membres de la família Dion es van pronunciar en contra de la pel·lícula, criticant-la per les inexactituds de fets. La pel·lícula, però, va ser aprovada pel gerent de Dion. Céline Dion no n'ha parlat públicament fins ara, tot i que Lemercier ha afirmat que el fill de Dion, René-Charles, es va posar en contacte amb ella per a sol·licitar-ne una visualització privada.

## Repartiment

* Valérie Lemercier: Aline Dieu
* Sylvain Marcel: Guy-Claude Kamar, productor i marit d'Aline
* Danielle Fichaud: Sylvette, mare d'Aline
* Roc LaFortune: Anglomard, pare d'Aline
* Antoine Vézina: Jean-Bobin Dieu
* Pascale Desrochers: Jeannette Dieu
* Jean-Noël Brouté: Fred
* Sonia Vachon: Martine Lévêque
* Victor Boccard: René-Charles Dieu
* Martine Fontaine: Antoinette Dieu
* Véronique Baylaucq: Blandine
* Caroline Rabaliatti: Bernadette Dieu
* Denis Lefrançois: Jean-Claudin Dieu
* Laurent Bariteau: Jean-Damien Dieu
* Michel Drucker: ell mateix
* Carole Weyers: estilista dels Oscar
* Dylan Raffin: membre de la família Dieu
* Geneviève Morissette: Josette Dieu
* Jennie-Anne Walker: presentadora de talk show
* Stéphan Wojtowicz: tècnic de backstage
* Yann Papin : tècnic de backstage
* Éric Civanyan: amic de Guy-Claude
* Rebecca Potok: professor d'anglès
* Benoit Lavoisier: Jean-Sylvain Dieu
* Agathe de La Boulaye: editor de sessions de fotos
* Jacques Girard: gerent de la botiga de discos
* Margeaux Lampley: metgessa Johannesburg
* Laurent Francius: xofer de l'Aline
* Florian Frin: auxiliar de vol
* Maynard Bagang: un grum
* Arnaud Préchac: Anglomard Dieu, 18 anys
* Ian McCamy: cambrer irlandès
* Elsa Tauveron-Wexler: Sylvette Dieu, 18 anys
* Manuel Sinor: marit de la Jeannette
* Paloma Dumaine: Aline nena
* Paul Taylor: Vincent, enviat de la discogràfica
* veus cantant :
** Victoria Sio: Aline adulta
** Emma Cerchi: Aline nena

## Referències

* ↑ «Céline Dion Quasi-Biopic Aline Must Be Seen to Be Believed» (en anglès). Vanity Fair, 14-07-2021.
* 1 2 3 «The French love Céline-inspired Aline, American critics are perplexed» (en anglès). Montreal Gazette, 24-11-2021.
* ↑ «Aline». ésAdir. [Consulta: 6 novembre 2024].
* ↑ «Aline». À Punt, 10-11-2024. [Consulta: 13 novembre 2024].
* ↑ «Adam Driver, ‘Annette,’ Celine Dion Biopic and ‘Lost Illusions' Lead France’s Cesar Nominations» (en anglès). Variety, 26 gener2022. [Consulta: 26 gener 2022].
* ↑ «César Awards Nominations: ‘Lost Illusions', ‘Annette’, ‘Aline’ Dominate; ‘Titane’ Shut Out Of Best Film Race – Full List» (en anglès). Deadline, 26-01-2022. [Consulta: 26 gener 2022].
* ↑ «‘Annette’ and ‘Lost Illusions' Dominate César Awards 2022: Full Winners List» (en anglès). IndieWire, 25-02-2022. [Consulta: 2 març 2022].
* ↑ Marie-Lise Rousseau. «Une ovation à Cannes pour le film Aline, inspiré de la vie de Céline Dion». Métro (journal montréalais), 14-07-2021. [Consulta: 4 març 2022].
* ↑ «Aline : Valérie Lemercier se défend d’avoir abimé l’image de la famille Dion» (en francès). Ici Radio-Canada, 24-11-2021.
* ↑ «Star of Céline Dion-inspired ‘Aline’ on taking liberties for the unofficial biopic» (en anglès). Toronto Star, 24-11-2021.